પંકજને પણ ફરવાનો શોખ તો હતો જ પરંતુ એ પહેલા આયોજનો નક્કી કરતો, પૈસાની બચત પણ કરતો, કંજૂસ તો ના કહી શકાય, પરંતુ તેને પૈસા કેવી રીતે કમાવવા અને ક્યાં કેટલો ખર્ચ કરવો તેની આવડત હતી, પંકજ અને રાકેશ બંને ઘણીવાર ફરવા માટે જતા, બધો જ ખર્ચ પંકજ જ કરતો, ઘણીવાર તે રાકેશને શિખામણ પણ આપતો પરંતુ રાકેશ કોઇવાતને સમજદારી પૂર્વક લેતો જ નહીં, અવાર-નવાર પંકજે રાકેશને આર્થિક મદદ પણ કરી, રાકેશ પાસે પૈસા આવતા તે પાછા પણ આપી દેતો, પરંતુ પંકજ પણ વિચારતો કે આમને આમ ક્યાં સુધી તે મદદ કરતો રહેશે?